ในซอยสุขุมวิท 26 กับร้านคาเฟ่ต์ ร้านอาหารที่มีเรียงรายหลายร้าน วันนี้มาพบร้านใหม่กับเมนูติ่มซำ โจ๊กบะหมี่ และอาหารสไตล์ฮ่องกง ตำแหน่งที่ตั้งของร้านอยู่ตรงซอยติดกับโรงแรม Four Wings เข้าซอยมาที่จอดรถของร้านอยู่ซ้ายมือ ไม่เกิน 100 เมตร เป็นที่จอดรถที่ค่อนข้างสะดวกเลยทีเดียว 
สำหรับบรรยากาศโดยรวมของร้านเป็นแบบจีนทันสมัย ร้านสว่างด้วยแสงจากด้านนอก มีโต๊ะค่อนข้างเยอะ เมนูอาหารมีความน่าสนใจมากสำหรับคนหิวๆ เพราะแต่ละอย่างน่าทานมากๆ และมีอยู่หลายๆอย่างที่ไม่เหมือนที่อื่น
มาเริ่มกันเลยสำหรับการทานวันนี้ กุ๊กกิ๊กน่ารักกับเมนูแรก "Little Duck" 118 บาท มาแบบ 2 ลูก แป้งจะหนาหน่อย แต่นุ่ม และไส้จะค่อนข้างหวาน รสชาติใช้ได้ หากคนชอบความน่ารักสั่งแน่ๆ แต่ดูด้วยว่าชอบความหวานหรือเปล่า จะมีกลิ่นนม และมะพร้าวผสมอยู่
เมนูที่สอง "Black Truffle Har GAO" 138 บาท มาสองลูก เน้นแบบสไตล์ฮ่องกงเช่นกัน เพราะแป้งหนาหน่อย กุ้งด้านในเยอะดี และมีกลิ่นของ Truffle ใช้ได้ แต่อย่าทิ้งไว้นาน เพราะพอไม่ร้อนจะไม่อร่อย ตอนเสริฟมาน่าจะร้อนกว่านี้นิดนึง ปิดท้ายกับการทานวันนี้ด้วย "Signature Crispy Shrimp Cheong Fun "158 บาท มากรอบๆด้านในมีกุ้งแต่ไม่ใหญ่มาก น้ำซอสไม่เค็มเกิน แต่เหมือนอย่างที่สอง หากร้อนอีกหน่อยน่าจะดี
พนักงานบริการดี และคอยพยายามถามรสชาติอาหาร ยังมีอีกหลายอย่างน่าลอง ( ดูจากเมนูที่ใน photo) น่าสนใจดี
